จากปีงบประมาณ 2556 – 2558 รายได้ของบริษัท ฟอร์ท สมาร์ท เซอร์วิส จำกัด (มหาชน) หรือ FSMART ประมาณ 55% มาจากอะไร
10 เรื่องน่ารู้เกี่ยวกับหุ้น FSMART 1.) บริษัท ฟอร์ท สมาร์ท เซอร์วิส จำกัด (มหาชน) หรือ FSMART เป็นบริษัทย่อยของบริษัท ฟอร์ท คอร์ปอเรชั่น จำกัด (มหาชน) หรือ FORTH ซึ่งได้ทำการสปินออฟออกมาจดทะเบียนในตลาดหลักทรัพย์ MAI ในปี 2557 โดยในปัจจุบัน FORTH ยังคงเป็นผู้ถือหุ้นใหญ่ของ FSMART ในสัดส่วน 45.75% 2.) บริษัททำธุรกิจหลักเกี่ยวกับการให้บริการเติมเงินออนไลน์ในประเทศผ่านตู้บุญเติม โดยเน้นการเติมเงินโทรศัพท์มือถือแบบ pre-paid นอกจากนี้ยังมีธุรกิจอื่นเสริมในตู้อีกด้วย เช่น จ่ายค่าโทรศัพท์แบบ post-paid ซื้อบัตรเงินสด เติมเงินเกมออนไลน์ ดูดวง ดูเลขมงคล นอกจากนี้ยังมีธุรกิจตู้กดเครื่องดื่มอัตโนมัติพร้อมเติมเงินมือถืออีกด้วย 3.) จากปีงบประมาณ 2556 – 2558 รายได้ของบริษัทประมาณ 55% มาจากค่าธรรมเนียมของตู้บุญเติม รายได้ 38% มาจากค่าคอมมิชชันที่ได้รับจากการเป็นนายหน้าให้บริการเติมเงินและอื่นๆ นอกจากนี้ยังมีรายได้อื่นๆ ในสัดส่วนที่เหลือ 4.) ณ สิ้นปี 2554 บริษัทมีตู้บุญเติมอยู่ทั้งสิ้น 16,518 ตู้ ในขณะที่ ณ สิ้นปี 2558 บริษัทมีตู้ 65,867 หรือคิดเป็นการเติบโตของจำนวนตู้ทบต้นกว่า 41.31% ทบต้นในช่วงเวลาดังกล่าว โดยจากข้อมูล ณ สิ้นปี 2558 ตู้เติมเงินส่วนใหญ่ตั้งอยู่ที่ภาคตะวันออกเฉียงเหนือ หรือคิดเป็นจำนวนตู้ 27% ของจำนวนตู้ทั้งหมด 5.) ณ เดือนธันวาคม 2558 FSMART มีลูกค้าที่ใช้บริการตู้บุญเติมอย่างเป็นประจำ 18 ล้านเลขหมายหรือคิดเป็นส่วนแบ่งทางการตลาดที่ 26% โดยกลุ่มลูกค้าหลักคือกลุ่มลูกค้าเติมเงินแบบ pre-paid ซึ่งคิดเป็น 21% ของ penetration rate หรืออัตราการเข้าถึงบริการโทรศัพท์มือต่อของประชากรที่ 123% รวมทั้งประเทศ 83 ล้านหมายเลข ณ สิ้นปี 2558 6.) บริษัทตั้งเป้าตลอดระยะเวลา 3 ปีข้างหน้า (ปี 2559 – ปี 2561) มูลค่าการใช้บริการผ่าน “ตู้บุญเติม” เติบโตเฉลี่ยไม่น้อยกว่า 29% ต่อปี (CAGR) และ “ตู้บุญเติม” เพิ่มขึ้นไม่น้อยกว่า 24,000 ตู้ต่อปี 7.) เติมเงินผ่านตู้บุญเติม 10 บาท เสียค่าธรรมเนียม 2 บาท 8.) ตู้บุญเติมไม่มีการทอนเงินแต่จะเก็บเป็นเงินเครดิตไว้ให้กับลูกค้า โดยบริษัทรับรู้เป็นรายได้ เมื่อลูกค้าไม่ใช้เงินเครดิตติดต่อกันนานกว่า 1 ปี 9.) วงจรเงินสดของบริษัทติดลบ 10.) ตั้งแต่เข้าตลาดมาหุ้น FSMART แทบจะไม่เคยถูกซื้อขายที่ P/E ต่ำกว่า 35 เลย โดยหุ้นมีค่า beta เฉลี่ย 3 ปี อยู่ที่ประมาณ 0.76 ลงทุนศาสตร์ – Investerest ลงทุนศาสตร์ – Investerest
จากปีงบประมาณ 2556 – 2558 รายได้ของบริษัท ฟอร์ท สมาร์ท เซอร์วิส จำกัด (มหาชน) หรือ FSMART ประมาณ 55% มาจากค่าธรรมเนียมของตู้บุญเติม รายได้ 38% มาจากค่าคอมมิชชันที่ได้รับจากการเป็นนายหน้าให้บริการเติมเงินและอื่นๆ นอกจากนี้ยังมีรายได้อื่นๆ ในสัดส่วนที่เหลือ
ความรู้ทางการเงิน,ข้อมูลการเงินรายบริษัท